《拟驱车上东门》
明代·王立道

驱车出北邙，高坟何累累。狐狸昼踯躅，丰碑隐蒿莱。

人云汉将昼，奕奕多贤才。一朝随物化，千秋委寒灰。

流光歘飞电，东月忽西颓。黄泉如尾闾，去者不一回。

我欲志竹帛，虚名安在哉。不如且行乐，旨酒盈我杯。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。